Document ID: 32013D0089

NÕUKOGU OTSUS 2013/89/ÜVJP,
18. veebruar 2013,
millega muudetakse otsust 2011/101/ÜVJP Zimbabwe vastu suunatud piiravate meetmete kohta
EUROOPA LIIDU NÕUKOGU,
võttes arvesse Euroopa Liidu lepingut, eriti selle artiklit 29,
ning arvestades järgmist:
(1)
Nõukogu võttis 15. veebruaril 2011 vastu otsuse 2011/101/ÜVJP (1).
(2)
Otsuse 2011/101/ÜVJP läbivaatamine näitas, et piiravaid meetmeid tuleks pikendada kuni 20. veebruarini 2014.
(3)
Samas ei ole enam põhjust teatavate isikute ja üksuste hoidmiseks isikute ja üksuste loetelus, kelle suhtes kohaldatakse otsuses 2011/101/ÜVJP sätestatud piiravaid meetmeid.
(4)
Kahe otsuses 2011/101/ÜVJP loetletud Zimbabwe valitsuse suhete taastamisega tegeleva üksuse liikme suhtes tuleks kehtestatud reisikeelu peatamist jätkata, et hõlbustada dialoogi liidu ja Zimbabwe valitsuse vahel. Lisaks tuleks reisikeelu peatamist laiendada nii, et see hõlmaks täiendavalt kuute Zimbabwe valitsuse liiget.
(5)
Otsust 2011/101/ÜVJP tuleks vastavalt muuta,
ON VASTU VÕTNUD KÄESOLEVA OTSUSE:
Artikkel 1
Otsust 2011/101/ÜVJP muudetakse järgmiselt:
Artikkel 10 asendatakse järgmisega:
„Artikkel 10
1. Käesolev otsus jõustub selle vastuvõtmise kuupäeval.
2. Käesolevat otsust kohaldatakse kuni 20. veebruarini 2014.
3. Artikli 4 lõikes 1 osutatud meetmed, mida kohaldatakse II lisas loetletud isikute suhtes, peatatakse kuni 20. veebruarini 2014.
4. Käesolevat otsust vaadatakse pidevalt uuesti läbi ning vajaduse korral seda uuendatakse või muudetakse, kui nõukogu leiab, et selle eesmärgid ei ole täidetud.”
Artikkel 2
Otsuse 2011/101/ÜVJP I ja II lisa muudetakse vastavalt käesoleva otsuse lisas sätestatule.
Artikkel 3
Käesolev otsus jõustub selle Euroopa Liidu Teatajas avaldamise kuupäeval.
Brüssel, 18. veebruar 2013

Labels: 18
5
11